
Παροχή της Υπηρεσίας Μεταφοράς Ατόμων με Αναπηρία (ΑμεΑ) 
εντός του Γεωπονικού Πανεπιστημίου Αθηνών

Σκοπός: Η δωρεάν μεταφορά ΑμεΑ εντός του χώρου του Γεωπονικού Πανεπιστημίου Αθηνών, με τη χρήση οχήματος, προκειμένου να συμμετέχουν στα μαθήματα και στις εξετάσεις τους.
Διαδικασία: Για να εξυπηρετηθούν τα ΑμεΑ από την Μονάδα Ισότιμης Πρόσβασης πρέπει να ακολουθείται με συνέπεια η παρακάτω διαδικασία.
Πρώτο βήμα: Οι ενδιαφερόμενοι θα πρέπει να συμπληρώσουν τη «Φόρμα Καταγραφής Περιορισμών» (ΚαΠ).
Δεύτερο βήμα: Οι ωφελούμενοι θα πρέπει να υποβάλουν με e-mail (prosvasi@aua.gr) στη Μονάδα Ισότιμης Πρόσβασης την «Αίτηση Μεταφοράς». Συμπληρώνοντας την Αίτηση Μεταφοράς, δηλώνουν ότι συμφωνούν με τους «Όρους και τις Προϋποθέσεις της Υπηρεσίας Μεταφοράς». Οι αιτήσεις μεταφοράς υποβάλλονται στην αρχή κάθε εξαμήνου και πριν την έναρξη της εξεταστικής περιόδου. 
Τρίτο βήμα. Η Μονάδα Ισότιμης Πρόσβασης με βάση τις αιτήσεις που λαμβάνει, διαμορφώνει ένα σχέδιο του προγράμματος δρομολογίων στην αρχή κάθε εξαμήνου ή πριν την έναρξη της εξεταστικής περιόδου και ενημερώνει με e-mail τα ΑμεΑ, που έχουν κάνει την αίτηση για μεταφορά. 
Τέταρτο βήμα. Η Μονάδα Ισότιμης Πρόσβασης ενημερώνει τα ΑμεΑ την προηγούμενη εργάσιμη ημέρα για τη δυνατότητα, ή μη, μεταφοράς τους και για το σημείο και την ώρα επιβίβασης.
Πέμπτο βήμα. Τα ΑμεΑ μεταφέρονται τη συμφωνημένη ώρα, από το συμφωνηθέν σημείο στον προορισμό τους.
Η Υπηρεσία Μεταφοράς παρέχεται με τους παρακάτω όρους:
1. Καθορισμός κριτηρίων επιλογής δικαιούχων ατόμων: 
• Τα άτομα με κινητική αναπηρία και/ή χρήστες αναπηρικού αμαξιδίου και/ή με πολλαπλές αναπηρίες που προκαλούν κινητικά προβλήματα.
• Τα άτομα με τύφλωση ή αναπηρία όρασης.
• Τα άτομα με άλλες αναπηρίες. Τα αιτήματα θα εξετάζονται και θα αξιολογούνται κατά περίπτωση. 
2. Χρονικός προσδιορισμός υποβολής αιτήσεων
• Αιτήματα υποβάλλονται, αποκλειστικά ηλεκτρονικά στη Μονάδα Ισότιμης Πρόσβασης, εντός 15 ημερών από την έναρξη κάθε ακαδημαϊκού εξαμήνου.  
• Αιτήματα μετά το πέρας της ως άνω προθεσμίας δύνανται να εξετάζονται από τη Μονάδα Ισότιμης Πρόσβασης.
3. Καθορισμός προγράμματος μεταφοράς ανά ακαδημαϊκό εξάμηνο: 
· Το πρόγραμμα δρομολογίων καθορίζεται στην αρχή κάθε ακαδημαϊκού εξαμήνου (Χειμερινού και Εαρινού), μετά την υποβολή των αιτήσεων των φοιτητών/τριών. 
· Το πρόγραμμα καταρτίζεται σύμφωνα με τα υποβληθέντα αιτήματα, για την κάλυψη των αναγκών των ωφελούμενων βάσει του ωρολογίου προγράμματος των μαθημάτων τους, λαμβάνοντας υπόψη: 
· Το πρόγραμμα δρομολογίων κατά τη διάρκεια της εξεταστικής περιόδου κάθε εξαμήνου καθορίζεται σε εύλογο χρόνο πριν την έναρξή της και σύμφωνα με τις δηλώσεις των φοιτητών/τριών.
· Η κατάρτιση και παρακολούθηση της ορθής τήρησης του προγράμματος πραγματοποιείται από τη Μονάδα Ισότιμης Πρόσβασης, σε συνεργασία με τους οδηγούς του οχήματος. Οι οδηγοί οφείλουν να προγραμματίζουν και να δηλώνουν έγκαιρα τις άδειες απουσίας τους για την απρόσκοπτη διεξαγωγή της παρεχόμενης υπηρεσίας.


4. Επικοινωνία: Βάση του νόμου 2447 (άρθρο 1666, κεφ. 16) το ΑμεΑ, ως αυτο-εκπροσωπούμενο ενήλικο άτομο επικοινωνεί με τη Μονάδα Ισότιμης Πρόσβασης, μόνον ο ίδιος, τηλεφωνικά ή ηλεκτρονικά, εξ αποστάσεως ή δια ζώσης. Γονέας, κηδεμόνας, ή οποιοδήποτε άλλο πρόσωπο δεν απευθύνεται στη Μονάδα Ισότιμης Πρόσβασης εκ μέρους του ΑμεΑ, με εξαίρεση τις περιπτώσεις κατά τις οποίες έχει οριστεί ως νόμιμος εκπρόσωπός του (δικαστικός συμπαραστάτης) και προσκομίζει το σχετικό έγγραφο στη Μονάδα Ισότιμης Πρόσβασης. Εφόσον το ΑμεΑ υποστηρίζεται από ιδιώτες ή επαγγελματίες εκτός ΓΠΑ, η Μονάδα Ισότιμης Πρόσβασης επικοινωνεί μαζί τους μόνον εάν ο ίδιος έχει παραχωρήσει σχετική άδεια, μέσω υπεύθυνης δήλωσης, κατά την εγγραφή του/ης. Το ΑμεΑ θα πρέπει να έχει στη διάθεσή του και να χρησιμοποιεί καθημερινά κινητό τηλέφωνο για άμεση επικοινωνία με τη Μονάδα Ισότιμης Πρόσβασης.
5. Ευθύνη: Οι οδηγοί της Μονάδα Ισότιμης Πρόσβασης δε φέρουν καμία ευθύνη για θέματα υγιεινής, λήψης φαρμάκων, διαχείρισης ζητημάτων ιατρικής φύσης, χειρισμούς που απαιτούν σωματική δύναμη και ενδέχεται να επιφέρουν τραυματισμό είτε στον εξυπηρετούμενο είτε στον οδηγό, καθώς και για τη σωματική ακεραιότητα, ατύχημα ή τραυματισμό των ΑμεΑ κατά τη μετακίνησή τους εκτός του οχήματος. Την αποκλειστική ευθύνη για τα παραπάνω φέρουν τα ίδια τα ΑμεΑ ή/και οι τυχόν ιδιώτες συνοδοί τους.
6. Συνοδεία: Οι οδηγοί των οχημάτων δεν έχουν ρόλο συνοδού. Εκτός από την οδήγηση του οχήματος, είναι υπεύθυνοι μόνο για την επιβίβαση/αποβίβαση στο/από τα όχημα της Μονάδα Ισότιμης Πρόσβασης των ΑμεΑ και την ασφαλή πρόσδεσή τους. Εφόσον τα ΑμεΑ χρήζουν συνοδείας, αυτή θα πρέπει να παράσχεται από ιδιώτη συνοδό. Η εξεύρεση ιδιώτη για συνοδεία ως το σημείο συνάντησης με το όχημα, κατά τη μεταφορά και μετά την αποβίβαση από αυτό, βαρύνει αποκλειστικά τους ωφελούμενους και όχι την Μονάδα Ισότιμης Πρόσβασης. Η Υπηρεσία Μεταφοράς δεν αναλαμβάνει τη συνοδεία των ΑμεΑ στον χώρο εντός του Πανεπιστημίου, στα διαλείμματα, στα κενά ή κατά τη διάρκεια των μαθημάτων τους. Κατά την μεταφορά τους με όχημα οι ωφελούμενοι μπορούν να συνοδεύονται από ιδιώτη συνοδό (π.χ. συγγενικό ή άλλο πρόσωπο ή επαγγελματία) μόνο στην περίπτωση που το έχουν ήδη δηλώσει στο έντυπο της «Αίτησης Μεταφοράς».
7. Ασφάλεια: Κατά την επιβίβαση, μεταφορά και αποβίβαση οι ωφελούμενοι, καθώς και οι τυχόν ιδιώτες συνοδοί τους, υποχρεούνται να ακολουθούν τις οδηγίες του οδηγού και να φοράνε τις ζώνες ασφαλείας καθ’ όλη τη διάρκεια της διαδρομής. Για ατυχήματα που τυχόν συμβούν εξαιτίας της μη συμμόρφωσής τους με τις οδηγίες/υποδείξεις του οδηγού, δεν φέρει καμία ευθύνη ο οδηγός. Επίσης, για λόγους ασφαλείας οι ωφελούμενοι και οι ιδιώτες συνοδοί τους δεν επιτρέπεται να απασχολούν τον οδηγό κατά τη διάρκεια της διαδρομής με θέματα που δεν αφορούν την μεταφορά τους από την Μονάδα Ισότιμης Πρόσβασης.
8. Πρόγραμμα Μεταφοράς: Η Μονάδα Ισότιμης Πρόσβασης ενημερώνει τους ωφελούμενους στην αρχή κάθε εξαμήνου ή πριν την έναρξη της εξεταστικής περιόδου για το πρόγραμμα των δρομολογίων του. Οι ωφελούμενοι θα πρέπει να είναι συνεπείς στα ραντεβού για τη μεταφορά τους, διότι, σε αντίθετη περίπτωση, καθυστερούν όλα τα επόμενα δρομολόγια, με αποτέλεσμα την ελλιπή εξυπηρέτηση των υπόλοιπων ωφελούμενων. Στην περίπτωση που θα καθυστερήσουν σε ένα ραντεβού για σοβαρό λόγο, θα πρέπει να ενημερώνουν έγκαιρα την Μονάδα Ισότιμης Πρόσβασης.
9. Τροποποίηση της ώρας μεταφοράς του ΑμεΑ.
Σε περίπτωση αλλαγής της ώρας μεταφοράς:
α) Από την Μονάδα Ισότιμης Πρόσβασης: Για την καλύτερη εξυπηρέτηση όλων των ωφελούμενων, λόγω φόρτου εργασίας του οδηγού, υπάρχει το ενδεχόμενο να χρειαστεί να μεταφερθούν τα ΑμεΑ στο χώρο ή κτίριο που επιθυμούν, νωρίτερα από την προγραμματισμένη ώρα ή να αργήσει η επιστροφή τους με το όχημα. Σε κάθε περίπτωση θα ενημερώνονται εγκαίρως στο τηλέφωνο επικοινωνίας τους. 
[bookmark: _Hlk213759758]β) Μετά από αίτημα του ωφελούμενου: Οι ωφελούμενοι θα πρέπει να παρακολουθούν και να ενημερώνονται για τυχόν αλλαγές στην ώρα διεξαγωγής των μαθημάτων τους και να ενημερώνουν άμεσα την Μονάδα Ισότιμης Πρόσβασης για αυτές, είτε είναι μόνιμες είτε έκτακτες. Στις περιπτώσεις που ζητηθεί αλλαγή των ωρών του δρομολογίου τους, αυτή μπορεί να πραγματοποιηθεί μόνο εάν το πρόγραμμα των δρομολογίων της Υπηρεσίας Μεταφοράς το επιτρέπει. 
Το εβδομαδιαίο πρόγραμμα μεταφοράς δύναται να τροποποιείται ανάλογα με τις αλλαγές στο πρόγραμμα μαθημάτων των ΑμεΑ (π.χ. αναπλήρωση ενός μαθήματος) ή εξαιτίας προσωπικών λόγων (π.χ. έκτακτη ασθένεια) ή και βάσει εκτάκτων αλλαγών για τις οποίες οι ωφελούμενοι οφείλουν να ενημερώνουν εγκαίρως την Μονάδα Ισότιμης Πρόσβασης.
Σε περίπτωση ακύρωσης της μεταφοράς του ΑμεΑ (λόγω π.χ. έκτακτης ασθένειας του ΑμεΑ ή μηχανικού προβλήματος του οχήματος ή έκτακτης ασθένειας του οδηγού) δηλαδή με υπαιτιότητα είτε της Μονάδας Ισότιμης Πρόσβασης, είτε των ωφελούμενων, θα πρέπει η μία πλευρά να ενημερώνει εγκαίρως την άλλη.
Σε περίπτωση δρομολογίου έκτακτης μεταφοράς (π.χ. αναπλήρωση ενός μαθήματος), οι ωφελούμενοι θα πρέπει να ενημερώνουν έγκαιρα την Μονάδα Ισότιμης Πρόσβασης για τις έκτακτες ανάγκες μεταφοράς τους, ώστε να γίνει ο κατάλληλος προγραμματισμός. Η εξυπηρέτηση αυτών των δρομολογίων θα γίνεται εφόσον το επιτρέπει το γενικό πρόγραμμα της Υπηρεσίας Μεταφοράς. Οι ωφελούμενοι ενημερώνονται εγκαίρως από τη Μονάδα Ισότιμης Πρόσβασης για τη δυνατότητα αυτή.

Οι ωφελούμενοι θα πρέπει να συμμορφώνονται με τους παραπάνω όρους της υπηρεσίας μεταφοράς που παρέχεται από τη Μονάδα Ισότιμης Πρόσβασης. Σε αντίθετη περίπτωση το Πανεπιστήμιο έχει το δικαίωμα να διακόψει την παροχή της υπηρεσίας.
«Στο πλαίσιο της Πράξης με τίτλο «Υποστήριξη παρεμβάσεων ισότιμης πρόσβασης ΑμεΑ και άλλες ειδικές εκπαιδευτικές ανάγκες σε Τμήματα του  Γεωπονικού Πανεπιστημίου Αθηνών στην Περιφέρεια Αττικής» με Κωδικό ΟΠΣ 6017645 στο Πρόγραμμα «Αττική 2021-2027», που χρηματοδοτείται από το Ευρωπαϊκό Κοινωνικό Ταμείο+ (ΕΚΤ+ ) και Εθνικούς Πόρους».

